DKR-KABUM-14-PHA-011-wylie
<div class="wylie-content"
@#/__/na maHshrI badz+ra d+hA ra ye/_stong drug thig le 'dus pa'i e dbyings su/_/lnga ldan ye shes mi shigs waM gyi gzugs/_/zung 'jug nges pa don gyi rdo rje sems/_/'gyur med pad+ma rnam par rgyal gyur cig_/mgon khyod ye shes nam mkha'i khams/_/blo gros snang ba'i 'od bkye bas/_/rdo rje'i sgra dbyangs lha mo yi/_/smra ba'i pad+mo 'dzum par mdzod/_/de yang dus 'khor rtsa rgyud las/_/rnam 'byor thabs kyi lus kyis min/_/shes rab gcig pus 'gyur ma yin/_/thabs dang shes rab snyom 'jug la/_/de bzhin gshegs pas rnal 'byor gsungs/_/zhes dang*/_rgyud rdo rje'i phreng ba las/_e waM de bzhin gshegs pa'i rgyal/_/gnyis su med pa'i mtshon byed dang*/_/stong nyid snying rje dbyer med pa/_/gang la de nyid mngon par brjod/_/ces gsungs pa ltar thabs shes rdo rje sdom pa rnal 'byor du byed pa dang*/_bla med kyi rgyud sde'i dgongs pa mthar thug ste/_de'i don cung zad bshad na e waM zhes pa'i sgra 'dis 'khor 'das lam gsum thams cad bsdus pa ste/_'di la mtshon byed rtags kyi e waM yi ge'i gzugs su bshad pa dang*/_mtshon bya don gyi e waM bde stong gnyis su med pa'i ye shes kyi bdag nyid dang*/_gnyis su dbyer med kyang don la chos can dang chos nyid du dgongs pa gcig tu 'bab ste/_mtshan brjod las/_stong pa chen po yi ge lnga/_/zhes pa'i don/_dang po waM yig stong pa chen po 'gyur med lnga'i bdag nyid can du gsungs te de yang gzhi 'khor ba'i chos/_rnam shes/_'du byed/_tshor ba/_'du shes/_gzugs kyi phung po drug_/ye shes/_nam mkha'/_rlung*/_me/_chu/_sa yi khams drug_/yid/_rna ba/_sna/_lce/_mig_/lus kyi dbang po drug_/yul chos dang sgra/_dri/_ro/_gzugs/_reg bya ste yul drug_/mchog gi dbang po dang*/_b+ha ga_/ngag_/lag pa/_rkang pa/_bshang lam gyi dbang po drug_/dri chu 'dzag pa dang*/_khu ba 'pho ba/_smra brjod/_bya ba lag tu len pa/_'gro ba/_bshang ba 'dor ba ste bya ba drug_/'bras bu mya ngan las 'das pa'i chos dbyings/_bya grub/_mnyam nyid/_sor rtog_/me long ste ye shes lnga dang*/_gzhan phyogs dbus/_shar/_lho/_byang*/_nub ste phyogs lnga rnams/_mtshon byed brda'i yi ge la gri gug_/i yig dbyug pa/_r-i yig tsheg drag_/u yig thig le/_l-i yig thod pa'i rnam pa can gyi ri mo lnga rnams/_lte ba/_mgo_/sug po/_zla tshes thig le nA da dang bcas pa'i gzugs su grub pa'i lus/_bsam pa'i nges pas gsal byed kyi lus can waM yig rtsa ba'i dbyangs cig la i r-i u l-i'i bdag nyid can du rdzogs pa bzhin du phung khams sogs so drug po de rnams gzhan ye shes lnga'i bdag nyid waM yig 'dis mtshon pa'i don gzhom du med pa'i bdag nyid can gyi rdo rje 'dzin pa bde ba chen po bstan pa'o/__/gnyis pa/_thig le stong pa yi ge drug_/ces e yig stong pa 'gyur med drug gi bdag nyid bshad pa ni/_stong pa chen po de dag la rdzas kyi ngos nas dbye ba med kyang de dag gi snang cha sgrib med pa rnam kun mchog ldan gyi stong pa nyid kyi cha nas bzhag ste/_de'ang ji lta bu zhe na/_thig le stong pa dngos ni mkha' khams/_rna ba'i dbang po/_yul sgra/_las dbang b+ha ga bya ba khu ba 'pho ba rnams sgrib med rnam kun mchog ldan gyi stong cha ka sde'i bdag nyid brjod med mtshon pa dbus kyi gri gug gi steng du'o/__/thig stong gnyis pa 'du byed kyi phung po/_rlung*/_sna/_dri/_ngag_/smra brjod kyi cha rnams sgrib med cha tsa sde'i ri mo shar gyi dbyug pa'i shar du'o/__/thig stong gsum pa tshor phung*/_sa/_lce/_ro/_lag pa/_len pa rnams sgrib med kyi cha Ta sde'i ri mo tsheg drag gi lho ru'o/__/thig stong bzhi pa 'du shes/_chu/_mig_/gzugs/_rkang pa/_'gro ba rnams sgrib med kyi cha pa sde'i ri mo byang gi thig le'i byang du'o/__/thig le lnga pa gzugs/_sa/_lus/_reg bya/_bshang lam/_bshang ba 'dor ba sgrib med kyi cha ta sde'i ri mo nub kyi sgo thong pa'i nub tu'o/__/thig stong drug pa ye shes/_yid/_chos mchog gi dbang po/_dri chu 'dzag pa rnams sgrib med kyi cha sa sde'i bdag nyid brjod du med pa'i ri mo mtshon pas dbus kyi gri gug gi rnam pa'i 'og tu'o/__/de ltar thig stong 'gyur med drug mtshon par byed pa brjod med kyi ri mo drug las gnyis gnyis phyi nang du bris pas logs gsum dang*/_snga phyi'i rtse mo g.yas g.yon reg pa zur gsum pa'i rnam par bris pas/_waM yig gi rten du gyur pa'i e yig chos 'byung gru gsum pa'i rnam pa dang*/_gsal byed kyi tshogs btus pa las e yig gi lus su rdzogs pa ste lus dang bsam pa'i nges pa las so/__/de lta bu'i e dang waM gnyis gdod nas zung 'jug yin kyang gtso che chung gi dbye bas bshad na/_sam+b+hu Ti las/_e ni shes rab ces brjod de/_zhes gsungs pas waM yig la stong chen 'gyur med lnga'i bdag nyid du gsungs pas stong pa chen po zhes rdul dang dngos po'i chos las 'das pas stong pa yin kyang de'i chos nyid mchog tu mi 'gyur ba'i bde bas khyab pas chen po'i sgras bsngags pa ste/_bde ba de'ang 'dzag bde'i 'pho 'gyur can ma yin pa sdug bsngal gyi zug rngu ye nas med pas 'gyur med ces dang*/_rtag tu bde ba'i chos nyid las nyams pa med pas/_do ha las/_bde ba nam mkha'i khams su mi shong ngo*/_/zhes gsungs/_grangs lnga ru nges pa ni/_nam mkha' sa chu me rlung gi dkyil 'khor lnga/_nam mkha' zla nyi sgra gcan dus me lnga/_gzugs sogs phung po lnga/_nang lus kyi dbus mdun rgyab g.yas g.yon lnga/_rgyu rgyud gnas skabs bzhi dang lnga/_rtsa 'khor lo lnga/_rtsa ba yan lag gi rlung lnga lnga/_lus kyi yan lag lnga/_dkyil 'khor dbus dang phyogs mdog lnga/_rtsig pa lnga/_mngon byang lnga/_sangs rgyas rigs lnga/_lus sems kyis dbye ba'i nyin rtags lnga/_mtshan rtags lnga/_'bras bu ye shes lnga rnams mtshon pas so/__/gnyis pa e ni shes rab ces brjod de/_zhes gsungs pas/_e yig thig le stong pa 'gyur med drug gi bdag nyid du gsungs pa'i thig le zhes pa rnam kun mchog ldan gyi stong nyid de'i klong las 'khor 'das thams cad nam yang 'da' ba med par zlum pa'i don dang*/_de dag rdzas kyi ngos nas gang du'ang dbyer med pas stong pa/_'phel 'grib bri gang dang bral bas 'gyur med/_de'i yin lugs smra bsam brjod pa'i spyod yul du mi gnas pas brjod du med pa/_drug tu nges pa ni phung sogs so drug drug tshan du dbye bas te/_mdor na stong nyid la sgrib pa med pa'i chas e 'gyur med drug dang*/_dag ma dag rnam dbyer med pa ro mnyam pa'i chas waM yig 'gyur med lnga/_de gnyis gcig tu 'dres te gdod nas 'brel bas zung 'jug ces gtso bor bshad cing*/_de dag re re bzhin dngos mtshan gyi chos las 'das pas gnyen po gang gis kyang mi shigs pa/_stobs gang gis kyang gzhom du med pa rdo rje'i chos bdun gyi mtshan nyid las rtag tu nyams pa med pas rdo rje 'dzin pa sogs ming gis bsnyad med gtan la dbab bya'i mthar thug gi zung 'jug la chen po'i sgra thob pa'o/__/thabs shes gnyis su med pa'i chos thams cad de'i mtshon pa'am gsal bar byed pas yi ge zhes brdar brtags pa ste/_yi ge de thams cad kyang dbyangs gsal gnyis su 'dus pas e yig la dbyangs dang*/_waM yig la gsal byed kyi lus rdzogs shing*/_rten gsal byed la brten pa waM yig zung 'jug ro mnyam du brten pa rnams mtshon byed rtags kyi e waM zhes rgya che ba'i ngos nas bshad pa'o/__/mtshon bya don gyi e waM ni/_bde stong gi ye shes te de gnyis gdod nas zung du 'jug pa'i dbang gis bde ba chen po de nyid sher phyin stong pa nyid dang*/_sher phyin nyid kun tu bzang po mchog tu mi 'gyur ba'i ye shes yin pas zung 'jug tu bstan pa ste/_de gnyis kyang gzung bya'i shes bya rnam pa thams cad pa'i stong nyid ces chos nyid kyi sems yin pa'i gnad snang tsam ma 'gags pa'i shes bya'i rnam pa ci yang snang du rung yang don la gang du'ang grub pa med pas rnam kun mchog ldan gyi stong nyid ces gsungs la/_de la pad+ma dang sems dpa' chos 'byung*/_mkha' khams/_bde ba chen po'i thabs/_seng ge'i khri/_b+ha ga zhes pa'i sgras mtshon nas gsungs la/_stong nyid de mngon du byed pa la 'gyur med kyi bde ba chen po'i ye shes ni 'dzin par byed pa'i shes rab ste de la bde ba chen po/_lhan skyes/_mchog tu mi 'gyur ba'i bde ba/_rdo rje/_thig le chen po/_de kho na nyid/_ye shes rnam par dag pa'i sems sogs tha snyad du bzhag par mdzad la/_don du e yig kyang waM yig gi snang cha tsam yin pas don la chos thams cad kyi rtsa ba stong chen 'gyur med lnga la 'dus pa ste mdor na e waM de'i snang cha sgrib pa med pa'i cha nas 'khor ba'i ma dag pa'i snod bcud kyi snang ba dang*/_rang bzhin gyi cha nas dag pa myang 'das 'char ba yin kyang e waM gyi don la nam yang dag ma dag gnyis su 'gyur ba med pas zab pa'i chas bshad pa'o/__/e waM gyi sgra des mtshon pa'i ye shes de gang du gnas pa snang tshul gyis dbye na lus dngos po'i gnas lugs la gnas/_de la'ang brten pa bag chags kyi lus/_rten gnyug ma'i lus phra rags gnyis su gsungs pas phyi ma nyid rdo rje'i lus/_zhes pa ste brten pa bag chags kyi lus de'i rtsa rlung thig le'i dwangs ma gsungs kyang rdul phra rab kyi chos nyid las 'das shing*/_rgyud du khu ba'i sgras kun rdzob byang sems las grub cing snang ba/_ye shes kyi ngo bor gyur cing mchog tu mi 'gyur ba'i bde ba'i rten la gnyug ma'i lus bya ba ste/_de yang rten bag chags kyi lus la brten pa'o/__/de la brten pa'i sems dngos po'i gnas lugs mtshon bya don gyi e waM gzugs nas rnam mkhyen gyi bar gyi chos thams cad kyi rang bzhin nam gnas tshul la sems dngos po'i gnas lugs su grags pa ste de la nyan thos bye brag tu smra bas srid pa dang srid pa'i yo byad la ma chags pa'i sems byung 'dod chung chog shes pa ni 'phags pa'i rigs su 'dod/_mdo sde pas sems kyi sa bon la zag med kyi chos ye shes 'byung rung gi nus pa la bzhed/_sems tsam pas thog ma med pa nas sems rgyud la gnas pa'i zag med skyed byed kyi nus pa chos nyid kyis thob pa la bzhed/_dbu ma'i lugs la dri bcas de bzhin nyid bde bar gshegs pa'i rigs su 'dod/_rdo rje theg pas de la zab gsal gnyis su med pa'i ye shes sku yi rgyud du bzhag ste/_pha rgyud las zab gsal gnyis med chos kyi dbyings/_ma rgyud las bde ba chen po'i bdag nyid ye shes kyi sku/_gnyis med kyi rgyud las mi shigs pa'i thig le chen po zung 'jug e waM gyi rang bzhin du gsungs pa'o/__/des na spyir shes bya'i chos thams cad yi ges nye bar mtshon zhing*/_der ma zad sangs rgyas kyis chos bstan pa thams cad kyang yi ge dbyangs gsal gnyis la ma 'dus pa med cing*/_dbyangs gsal gyi yi ge'ang bsdu na e waM gnyis su 'dus pa'i phyir e waM gnyis ni chos thams cad kyi 'byung gnas te/_de bzhin gshegs pas chos bstan pa thams cad chos nyid dbyings e yi dgongs pa las ma g.yos bzhin waM yig rang bzhin shugs kyi thugs rje'i rang mdangs gnyis med zung 'jug rdo rje'i gsung gi cho 'phrul las gdul bya'i khams mos dang mthun pa'i chos sgo mtha' klas pa bstan pa'i phyir e waM gnyis chos phung brgyad khri'i 'byung gnas su gyur cing*/_khyad par rdo rje theg pa'i rgyud sde ni rnam kun mchog ldan gyi stong chen rdo rje btsun mo dang*/_mchog tu mi 'gyur ba'i bde ba chen po he ru ka gnyis su med par mnyam par sbyor ba'i bdag nyid can e waM gyi yi ge gleng gzhi'i sgra bshad kho nas bstan pa 'ba' zhig yin la/_gsang sngags snga 'gyur gyi rgyud sgyu 'phrul thal ba las/_'di zhes nye bar mtshon pa ni/_/e sogs rnam bzhi'i dbyibs can gnas/_/skad ces gsal byed ming can la/_/thig le waM dbyibs can ston pa'o/__/ma da ma nu sdom byed yid/_/las can rnam shes de dag la/_/gsal bar go bas bshad par 'dod/_/pa tra don dam nges pa'i rgyud/_/yA na theg mchog 'di yin no/__/dus ni bsam gyis mi khyab dus/_/nA ma zhes ming de bya'o/__/zhes rgyud kyi gleng gzhi nang ltar thabs lam steng 'og lam gyi sgo nas bkod pa byang chub sems kyi gnas lugs rtsa rlung thig le'i 'gro 'ong 'khor lo bzhi la khyab ste yab yum mkha' gsang sbyor bas zhu bde'i dpe'i bde stong gnyis med don gyi ye shes bsam gyis mi khyab pa mngon du byed tshul dang*/_grol lam ye shes chen po'i bzhugs tshul sgyu 'phrul rgya mtsho las/_d+harma tsakra chos kyi gnas/_/'od bzhi e sogs dbyibs su gnas/_/mi shigs thig le waM dbyibs can/_/rang la bde bas brdas bshad pa'o/__/ye shes nam mkha'i gzugs su skyes/_/pa ra mi ta don zab mo/__/bde ba'i dus nyid mtha' bral phyir/_/dus gsum kun gyi ngo bor gnas/_/zhes snying ga chos kyi 'khor lo/_tsit+ta sha'i sgron me'i nang du gnyis su med pa'i ye shes nam mkha'i rang bzhin 'pho 'gyur med pa mthing ga khyab pa chen po 'char gzhi yin pas gzugs su ma chad la/_'od ljang gu gru gsum e sogs 'od lnga rang shar gyi rten thig le zlum po waM dang bcas/_rnam shes tshogs brgyad gnas su dag pa'i ye shes lnga yi rtsal rdzogs pa ni/_rgyal ba'i thugs kyi gsang ba zhes pa sbas don rgyud kyi gleng gzhi ltar bshad pas/_nang rgyud sde gsum gyi zab don thams cad e waM gyi yi ges rjes su mtshon nus pas so/__/khams de'i rang bzhin ma rig cing 'khrul pa'i rgyu ni 'gyur ba'i bag chags kyis yin la/_de las chos nyid de bzhin nyid rang gi ngo bo yul dang yul can ltar snang ba 'gag pa med pa'i rtsal gyis ma rig ste 'gyur ba'i bag chags kyis rten 'brel bcu gnyis su 'char bas bag chags las 'khor ba/_'khor ba las bag chags 'byung zhing 'khor ba'o/__/des na bde stong gnyis su med pa'i ye shes gcig gi cho 'phrul las 'khor 'das thams cad byung yang ye shes nyid ni 'khor 'das gang gi yang phyogs su ma lhung ba bsam gyis mi khyab pa'i khyad par bzhi dang ldan pa ste/_de nyid rtogs bya mthar thug yin pas don gtan la dbab pa'i phyir mdo sngags kyi lam gyi rim pa mtha' yas pa gsungs shing bstan pa'o/__/mtshon bya don gyi e waM mkha' ltar dag_/mtshon byed rtags kyi e waM 'khor 'das lam/_/kun kyang e waM sgra bshad 'dis rtogs nas/_/gdod nas 'gyur med e waM mngon gyur shog_/phyi yi kla klo e dbyings mtshon gyis bsgral/_/nang gi kla klo waM yig bde bas 'dul/_/gsang ba'i kla klo zung 'jug rdo rje'i sar/_/sbyor bas dge mtshan bstan 'gro'i dpal gyur cig_/ces dang po'i sangs rgyas 'gyur med kyi bde chen rdo rje sems dpa'i dpyid grub zhe chen pa pad+ma'i mtshan can gyi thugs sras rdo rje sdom pa'i e waM nam mkha'i ye shes la nges pa brnyed pa'i rig pa 'dzin pa chos kyi rgya mtshos thun mong ma yin pa'i thugs brtse'i dbyar rngas bskul ba las mi shigs dbyings rig gi e waM la mos pa lam du byed pa'i gu yangs kyi yo gi sangs rgyas pad+ma dgyes pas rjes su bzung ba 'od gsal rdo rje thugs mchog rtsal gyis mtha' yi rgyal khab a ri'i bye brag badz+ra d+hA tur bris pas 'gro kun mchog tu mi 'gyur rdo rje sems dpa'i brtul zhugs grub pa'i rgyur gyur cig_/sarba mang+ga laM/_dge'o//__//
Debug data: